Document ID: 31989L0002

31989L0002
L 005/31
SLUŽBENI LIST EUROPSKE UNIJE
DIREKTIVA KOMISIJE
od 15. prosinca 1988.
o izmjeni Direktive Vijeća 66/402/EEZ o stavljanju na tržište sjemena žitarica
(89/2/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), kako je zadnje izmijenjena Direktivom Komisije 88/506/EEZ (2), a posebno njezin članak 2. stavak 1.b,
budući da se Direktivom Vijeća 88/380/EEZ (3) predviđa uključivanje hibrida raži u područje primjene Direktive 66/402/EEZ i ovlašćuje Komisija da usvoji potrebne izmjene definicija u članku 2. stavku 1. te Direktive; budući da se Direktivom 88/380/EEZ također ovlašćuje Komisija da izvrši izmjene priloga Direktivi 66/402/EEZ kako bi utvrdila uvjete koje trebaju ispuniti usjev i sjeme hibrida raži;
budući da, zbog sve većeg značaja hibridnih sorata raži u Zajednici, izmjene definicija treba usvojiti odmah;
budući da izmjene priloga ovise o rezultatima privremenog pokusa ustrojenog u skladu s člankom 13.a Direktive 66/402/EEZ i još se ne mogu izvršiti;
budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
DONIJELA JE OVU DIREKTIVU:
Članak 1.
Direktiva 66/402/EEZ mijenja se kako slijedi:
1.
U članku 2. stavku 1. točki (Ca), u uvodnom tekstu, riječ „raž,” umeće se nakon riječi „riža,”.
2.
U članku 2. stavku 1. točki (E), u uvodnom tekstu, riječi „blještac i raž, osim hibrida u oba slučaja, sirak,” zamjenjuju se riječima „blještac, osim hibrida, raž, sirak,”.
Članak 2.
Države članice donose potrebne zakone i druge propise radi usklađivanja s ovom Direktivom najkasnije do 1. srpnja 1990.
One o tome odmah obavješćuju Komisiju.
Članak 3.
Ova je Direktiva upućena državama članicama.
Sastavljeno u Bruxellesu 15. prosinca 1988.

Labels: 3
17
6